CELEX: 62021TN0489
Language: et
Date: 2021-08-10 00:00:00
Title: Kohtuasi T-489/21: 10. augustil 2021 esitatud hagi – Hispaania versus komisjon

11.10.2021   
            
            
               ET
            
            
               Euroopa Liidu Teataja
            
            
               C 412/24
            
         
      10. augustil 2021 esitatud hagi – Hispaania versus komisjon
      (Kohtuasi T-489/21)
      (2021/C 412/25)
      Kohtumenetluse keel: hispaania
      
         Pooled
      
      
         Hageja: Hispaania Kuningriik (esindaja: S. Centeno Huerta)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada komisjoni 10. juuni 2021. aasta otsus riigiabi SA.28599 (C 23/2010) kohta (Ex NN 36/2010, Ex CP 163/2009)), mida Hispaania Kuningriik andis maapealse digitaaltelevisiooni kasutuselevõtuks äärealadel ja vähem linnastunud piirkondades (välja arvatud Castilla-La Mancha);
               
            
                  —
               
               
                  mõista kohtukulud välja komisjonilt.
               
            
         Väited ja peamised argumendid
      
      Hagi põhjenduseks esitab hageja kaheksa väidet.
      
                  1.
               
               
                  Esimene väide, et on rikutud Hispaania Kuningriigi õigust olla ära kuulatud, mis on esitatud Euroopa Liidu põhiõiguste harta (edaspidi „harta“) (1) artikli 41 lõikes 2, ja on rikutud määruse 2015/1589 (2) artikli 4 lõiget 4 koostoimes selle määruse artikliga 6, kuna valikulisuse tõendamise kohustus pandi Hispaania Kuningriigile.
               
            
                  2.
               
               
                  Teine väide, et on rikutud ELTL artiklit 266, kuna Euroopa Komisjon ületas oma pädevust, kui ta täitis 20. detsembri 2017. aasta kohtuotsust C-70/16 P, ja on rikutud õiguskindluse ja õiguspärase ootuse kaitse põhimõtteid, eelkõige reformatio in peius keelu põhimõtet, ja harta artiklit 47.
               
            
                  3.
               
               
                  Kolmas väide, et on rikutud harta artiklis 41 esitatud hea halduse põhimõtet, kuna kohtuotsuses kehtestatud valikulisuse põhjendamise kohustuse täitmisega on õigustamatult viivitatud kolm aastat ja kuus kuud.
               
            
                  4.
               
               
                  Neljas väide, et on rikutud ELTL artikli 107 lõiget 1, kuna valikulisust on valesti analüüsitud, mille tõttu on tõendamiskoormis ümber pööratud.
               
            
                  5.
               
               
                  Viies väide, et on rikutud määruse 2015/1589 artikli 1 punkti d, kuna meede on kvalifitseeritud „abikavaks“.
               
            
                  6.
               
               
                  Kuues väide, et on rikutud ELTL artikli 107 lõiget 1, kuna lisati arusaamatud ja vastuolulised koguselised kriteeriumid, et määratleda samas otsuses toodud eelist.
               
            
                  7.
               
               
                  Seitsmes väide, et on rikutud ELTL artikli 107 lõiget 1, kuna tuvastatud abisaajate suhtes ei esinenud eelist ja kuna abisaaja tuvastamisel on tehtud hindamisviga.
               
            
                  8.
               
               
                  Kaheksas väide, et on rikutud ELTL artiklit 107, kuna kokkusobivuse analüüsil tehti hindamisviga.
               
            
         (1)  Euroopa Liidu põhiõiguste harta (ELT 2016, C 202/02, lk 389).
      
         (2)  Nõukogu 13. juuli 2015. aasta määrus (EL) 2015/1589, millega kehtestatakse üksikasjalikud eeskirjad Euroopa Liidu toimimise lepingu artikli 108 kohaldamiseks (ELT 2015, L 248, lk 9).